als_Latn dik_Latn sag_Latn
Blutë e Durrësit kanë hedhur dritë mbi sherrin që ka ndodhur mes disa të rinjve mbrëmjen e djeshme. Dy vëllezër kanë qëlluar me armë nga automjeti i tyre drejt bilardos, pas konfliktit. Ata janë J.Sh., 21 vjeç dhe K.Sh. , 25 vjeç, të dy banues në Durrës.
Të dy vëllezërit dyshohen se dje, rreth orës 22:20, në lagjen Nr.3, Durrës, pas një konflikti për motive të dobëta me dy shtetas, kanë qëlluar me armë zjarri, në drejtim të lokalit, bilardo.
Burime zyrtare të policisë shtojnë se nuk ka të lënduar, por janë shkaktuar vetëm dëme materiale. Për këtë rast, nga blutë e Durrësit janë sekuestruar në cilësinë e provës materiale 2 gëzhoja model 56 si dhe mjeti me të cilin janë larguar autorët, tip Ford Focus. Nga ana e policisë, po punohet për kapjen e autorëve.
als_Latn als_Latn als_Latn